Kranselag

miniatyr|Bygningsarbeidere reiser kranselag-tre på toppen av stillaset ved Standard Telefon og Kabelfabrik i Oslo i 1959.
Kranselag, også kalt sperreskål eller mønsåsfest, er en gammel byggetradisjon som gikk ut på at snekkerne setter opp en krans eller busk i mønet når bygget var under tett tak. Byggherren spanderte så en fest på snekkerne innen en uke. I dag er dette gjerne en gave (typisk rødvin eller konjakk) eller et måltid (snitter, pizza, eller lignende). Holdes festen i tide henges det til takk opp flagg eller en blomsterkrans på et synlig sted, vanligvis i mønsåsen på saltak, ellers i et hjørne av flattaksbygg. Dersom dette ikke gjøres innen en uke etter kransen/busken er reist, vanker det i stedet en fillemann eller mønsåskall.«Sjefen glemmer nok aldri å kjøpe kake igjen» tv2.no, 4. januar 2018 «Fillemann» er en tradisjon i byggebransjen som består i at håndverkere henger opp en dukke på nybygget når byggherren ikke har sørget for at det blir avholdt kranselag innen en uke etter at bygget har kommet under tak.

miniatyr|Fillemann hengt opp for å markere at det ikke har blitt arrangert kranselag

Tradisjonen har røtter som lar seg spore tilbake til Sentral-Europa omkring 1400-tallet, men er forskjellig fra land til land. I Polen heises en pyntet eviggrønn busk opp sammen med siste taksperre eller toppelement, mens danskene bruker tre kranser i sperrene.

 Referanser 

 Kilder 


 Eksterne lenker 


kategori:Tradisjoner
Kategori:Ritualer
Kategori:Norske ord og uttrykk